projecte-aina/catalan_government_crawling huggingface dataset:
Anaïs Napoleón va ser la primera fotògrafa professional a Catalunya.
Aquesta gran retratista va dedicar-se a la fotografia des de mitjan segle XIX a Barcelona.
Anaïs i el seu germà Fernando eren coneguts comercialment com "els germans Napoleón", nom que també utilitzarien els seus descendents.
Ella treballava i firmava la seva obra amb Fernando, amb qui va obrir un estudi fotogràfic l'any 1851.
L'estudi, que es trobava al núm. 17 de la Rambla, a Barcelona, va arribar a ser molt conegut.
Considerats ja pels seus contemporanis com a fotògrafs de gran prestigi, els germans Napoleón retrataren moltes grans personalitats de l'època.
Anaïs, a més de ser una de les primeres dones que van fer daguerreotips a Espanya, era especialista a fer targetes de visita.
Anaïs va estar sempre al capdavant dels progressos de la fotografia.
Per exemple, cinc dies després de la presentació pública del cinematògraf dels Lumière a Catalunya, els germans Napoleón ja n'havien adquirit l'aparell, i van obtenir la representació de la casa Lumière a Barcelona el 1896.
L'estudi, que va continuar en mans de la família a la seva mort, va tancar definitivament el 1968.
Comediants porta tota la màgia del teatre, les arts escèniques i el seu viatge creatiu en una exposició al Palau Robert que recorre la trajectòria innovadora d'aquest grup de teatre català, establert a Canet de Mar, que ha representat les seves creacions diverses pels cinc continents.
L'exposició "Comediants, inventors d'un nou llenguatge", comissariada per Joan Font i Dani Freixes, coincideix amb els 44 anys de la creació del grup, i l'organitzen la Generalitat de Catalunya i la Diputació de Barcelona.
Es pot visitar entre el 22 d'abril i el 28 d'agost a la segona planta del Palau Robert.
La cerimònia de la inauguració de l'exposició dedicada a Comediants començarà a les 19 hores a l'edifici de "Can Serra", seu de la Diputació de Barcelona, que dedica un espai a l'exposició i continuarà al Palau Robert.
A l'espai "Cinema Comediants" de "Can Serra" s'hi podran veure íntegres els audiovisuals que es presenten a l'exposició del Palau Robert en versió reduïda i algunes imatges de la mostra.
El recorregut cap al Palau Robert es farà amb una cercavila de Comediants.
L'acte inaugural serà presidit pel conseller de Cultura, Santi Vila.
També hi assistiran la presidenta de la Diputació, Mercè Conesa; el director general de Difusió, Ignasi Genovès, i els comissaris.
El grup, creat el 1971, està format per actors, músics i artistes dedicats al món de la creació que porten a terme un treball multidisciplinari.
Comediants ha conreat un llenguatge propi, amb muntatges espectaculars, combinant el compromís amb el teatre popular i l'aposta per la imaginació, la creativitat, i l'esperit i la llum del Mediterrani.
Un discurs teatral innovador que ha donat la volta al món i que ha contribuït a renovar i impulsar les experiències festives del país.
En els seus treballs destaquen la diversitat de propostes creatives, les diverses dimensions en els projectes, la transversalitat i la interrelació amb el públic.
L'exposició es desenvolupa en set àmbits: Introducció (Un temps gris); Pròleg (Tachan!!!); Grans moments; El rebost de l'escena; Els llocs d'actuació; Els públics; i Epíleg: record, memòria i desig.
Del pigment al bit sorgeix de la voluntat d'unir investigació i tecnologia, dos camps que juntament amb la docència defineixen l'esperit del Centre de la Imatge i la Tecnologia Multimèdia de la Universitat Politècnica de Catalunya (UPC).
Per tant, el primer objectiu d'aquesta exposició és molt clar: mostrar que la investigació i la tecnologia ens han d'ajudar a conèixer i entendre millor aquest present on la tècnica de la imatge evoluciona amb velocitat de creuer.
Aquesta exposició pret��n ser una aproximació als inicis del color fotogràfic.
Mostrem les primeres fotografies en color que es varen realitzar al nostre país a principis del segle XX.
Per tant, parlem dels autochromes, el procediment que els germans Lumière varen presentar a l'Académie des Sciences el 1907, coincidint amb el despertar d'un nou segle que va sorprendre tothom per la seva evolució industrial i tecnològica.
El color dels Autochromes s'obté per la interposició d'una retícula irregular de grans microscòpics de fècula de patata acolorits de vermell, verd i blau (red, green, blue en anglès).
Després de l'exposició i el processat, els grans de plata emmascaren els de fècula de patata acolorida i les imatges són visibles per transmissió de la llum i es poden visionar per transparència o projecció.
La fotografia forma part de la vida quotidiana.
S'ha incorporat de tal manera a la societat que ens trobem amb ella a qualsevol racó de la nostra existència.
És per això que creiem en aquesta exposició i en la importància de la tècnica per a la reproducció de les imatges, de tal manera que preservem els originals per a futures generacions.
Ara que les eines de l'era digital ens permeten recuperar tècniques antigues amb la màxima qualitat i precisió, podrem contemplar dues formes d'enregistrar el color que defineixen molt bé el que representa l'evolució tecnològica: el pigment en les primeres plaques de vidre i el bit, en l'actual tecnologia digital.
Del 4 al 31 de març de 2005 a les Cotxeres del Palau Robert
Inauguració: dijous, 3 de març de 2005 a les 19 h
Marina Rossell, membre de La Junta directiva Comitè Català de l'ACNUR, la Sra.
Maria Dolors Renau, cap del Gabinet de Relacions Internacionals de la Diputació de Barcelona.
Cada dia, dones exiliades, però disposades a sobreviure, llueixen els colors del coratge.
En elles conviuen les dures experiències viscudes amb els més forts desitjos de supervivència traduïts en dignitat, creativitat i, perquè no, elegància.
Amb aquesta exposició es pretén forçar la nostra mirada per obrir-la a tots els colors, les olors, les músiques i els ritmes que continua portant la vida, fins i tot en els moments més crítics.
Volem mirar aquestes dones com si els seus cossos, abrigats per l'escassetat, fossin el mateix espectacle de la vida, brillant i acolorit malgrat tot.
Aquest és l'objectiu d'aquestes imatges, testimonis de la dignitat enmig del desarrelament i la incertesa sovint molt a prop de la massacre, perquè en les condicions més extremes, sovint aquesta espurna d'alegria les ajuda a viure el dia a dia.
L'ACNUR, Alt Comissionat de les Nacions Unides per als Refugiats, és un dels principals organismes humanitaris del món: el seu mandat consisteix en proporcionar protecció internacional a les persones refugiades i buscar solucions duradores a la seva situació.
Les dones refugiades constitueixen més de la meitat de la població desarrelada i el seu paper és fonamental per a la supervivència quotidiana de les seves famílies.
Però, la seva condició de refugiades les fa doblement víctimes: incrementa la seva vulnerabilitat davant la violència, la intimidació i els abusos; a més, per motiu de gènere, el seu accés als serveis bàsics -com ara l'educació, l'ocupació, la propietat i la participació en el procés de presa de decisions-, es veu severament restringit.
Conscient d'això, l'ACNUR desenvolupa programes específics dirigits a dones i nenes en els següents àmbits: enfortiment dels seus drets (la seguretat, i el dret d'asil i de retorn), desenvolupament de mitjans per viure (l'accés a necessitats bàsiques, l'educació, l'ocupació, gestió de la propietat) i promoció de la igualtat (participació, liderat, presa de decisions i increment dels seus recursos).
Refugiada de l'Etiòpia al Sudan
Refugiats, desplaçats interns i retornats.
Comitè Català de l' ACNUR, Agència de l'ONU per als Refugiats
EL Palau Robert proposa una immersió sonora i documental en l'univers musical femení dels Països Catalans a l'exposició "D'ONES: (R)evolució de les dones en la música", protagonitzada per 1.000 artistes femenines al llarg del darrer segle a través de composicions, cançons i videoclips.
La mostra, que es pot visitar del 10 de novembre al 23 d'abril a la Sala 3, l'organitza la Generalitat de Catalunya, amb el comissariat del grup Enderrock i el suport de l'Institut Català de les Dones.
El director general de Difusió, Ignasi Genovès, i la presidenta de l'Institut Català de les Dones, Núria Balada, inauguraran l'exposició el dijous 9 de novembre, a les 19 hores.
També hi intervindran el director editorial del grup Enderrock, Lluís Gendrau, i la comissària de la mostra, Helena Morén.
El recorregut pels diversos gèneres musicals, a través de cantants, compositores i instrumentistes, posa de manifest la dimensió, la diversitat i la qualitat de la música creada per dones als Països Catalans, i també és un reconeixement al talent femení per tal que ocupi el lloc que li pertoca donades les seves importants aportacions.
L'itinerari sonor i visual va des de les cançons de bressol i les folkloristes a la música clàssica, l'òpera i la contemporània, passant per les músiques populars i d'arrel, la poesia, la cançó d'autora, el jazz i el blues, el rock i el punk, el pop i les músiques urbanes.
En total, s'hi podran escoltar i visionar un miler de cançons als selectors de cadascun dels àmbits estilístics de l'exposició; deu espais on les persones que els visitin podran descobrir un paisatge sonor original i inèdit amb les dates més significatives de la història de la música catalana en clau femenina.
L'exposició s'estructura en deu àmbits per gèneres: Cançons de bressol; Folklore i formació; Clàssica i òpera; Músiques d'arrel; Música i poesia; Cançó d'autora; Jazz i blues; Rock i punk; Pop, i Músiques urbanes.
Per complementar l'exposició s'ha editat un número especial de la revista musical Enderrock en format de catàleg, que amplia els continguts amb un recull de testimonis i entrevistes a través de reportatges i converses.
A més, amb el suport de l'Institut Català de les Dones, s'ha publicat el cinquè àlbum de la col·lecció Dones i cançons: Serem cinc-centes, serem mil (EDR Discos, 2017), un tast de la banda sonora de veus femenines emergents i actuals, que es distribueix amb la publicació mensual del mes de novembre, Enderrock 267.
A la inauguració es farà una foto amb més d'un centenar de dones de l'escena musical emergent catalana que participen a l'exposició.
El vicepresident del Govern i conseller d'Economia i Hisenda, Pere Aragonès, va afirmar que el fotoperiodisme ajuda a despertar consciències sobre la pobresa, les desigualtats i les injustícies perquè la societat pugui passar a l'acció, en l'acte inaugural de l'exposició "Creadors de consciència.
40 fotoperiodistes compromesos", que va tenir lloc el 6 de setembre, al Palau Robert.
El vicepresident Aragonès va remarcar que la dinàmica de la globalització del capitalisme comporta efectes negatius en molts indrets i que cal prendre consciència del tema i treballar per capgirar la situació, a favor de la pau i la justícia arreu del món.
En un parlament previ, el secretari de Difusió i Atenció Ciutadana, Miquel Gamisans, va destacar que "allà on hi ha fotoperiodisme hi ha sensibilitat i crítica social i que la tasca dels fotoperiodistes ajuda a prendre consciència de les injustícies".
També va afirmar que el Palau Robert és un aparador per mostrar els valors de la societat catalana amb exposicions com "Creadors de consciències".
També van parlar en aquest acte el conseller delegat de DKV, Josep Santacreu; el comissari Chema Conesa, i el president de l'ONG Reporters Sense Fronteres, Alfonso Armada.
També hi van ser presents el director general de Difusió, Jordi del Río, i alguns dels fotògrafs que presenten el seu treball a l'exposició.
Aquesta exposició itinerant, que es presenta del 7 de setembre d'aquest any al 10 de febrer del 2019, és un projecte produït per la companyia d'assegurances DKV amb motiu del XX aniversari de les seves accions de Responsabilitat Social, i que a Catalunya compta amb el suport de la Generalitat de Catalunya.
La mostra inicia el recorregut al Palau Robert de Barcelona per visitar posteriorment Madrid, Saragossa i València.
"Creadors de consciència" aplega el treball de 40 fotoperiodistes, alguns amb una llarga trajectòria, com és el cas de Gervasio Sánchez, Kim Manresa, Sergi Cámara, Clemente Bernad o Sandra Balcells i d'altres més joves, com ara Javier Corso, Manu Brabo, Samuel Aranda, Bernat Armangué o Lurdes Basolí.
Les 120 fotografies que es presenten a l'exposició s'han publicat als mitjans de comunicació més importants del món.
Les imatges donen a conèixer realitats inquietants d'indrets llunyans com Síria, Colòmbia, Veneçuela, Iraq, Egipte..., i també situacions que vivim al nostre barri o ciutat.
Alguns dels fotògrafs que exposen han desenvolupat la seva tasca a la mateixa ciutat on viuen.
Dissabte 7 maig al Palau Robert
Amb l'objectiu de commemorar el 15 de maig, Dia Internacional de les Famílies, que va ser establert per les Nacions Unides l'any 1994, la Secretaria de Famílies i d'Infància del Departament de Benestar i Família, ha planificat diverses activitats arreu de Catalunya durant aquest mes de maig.
Inauguració i presentació de la Jornada
President de la Generalitat de Catalunya, Sr.
Lliurament del premi de disseny al cartell del Dia Internacional de les Famílies
Consellera de Benestar i Família, Sra.
Inauguració de l'exposició fotogràfica "La llei dels infants"
Pasqual Maragall, President de la Generalitat de Catalunya
Anna Simó, consellera de Benestar i Família
Montserrat Tur i Racero, secretària de Famílies i d'Infància
Presentació del panel de famílies i d'infància del Consorci Institut Infància i Món Urbà (CIIMU)
Anna Simó, consellera de Benestar i Família.
Montserrat Tur i Racero, Secretària de Famílies i d'Infància.
Construint noves identitats" a càrrec del Sr.
Durant tota la jornada: 10.00 – 19.00 al Jardí i a les Cotxeres del Palau Robert:
- Exposició La Llei de l'Infant oberta al públic
- Ludoteca, a partir dels 3 anys d'edat
- Servei de mainaderia per a la primera infància
- Exposició dels cartells presentats al premi
- Conta contes (entre 4 i 10 anys d'edat)
El Cartell guanyador d'aquest any 2005 és obra de Maria Luz Lorda i Yúfera, jove publicista i relacions públiques de Barcelona.
L'autora explica que el seu objectiu ha estat simbolitzar els diferents membres d'una família mitjançant un estri personal i sempre present al lavabo d'una casa: el raspall de dents.
Per simbolitzar la diversitat familiar, ha plasmat tots els raspalls de dents amb diferents formes i colors.
L'acte de lliurament del premi tindrà lloc el proper dissabte, 7 de maig, a les 10,00 h a la Sala d'Actes de les Cotxeres, del Palau Robert de Barcelona.
El Palau Robert dedica una exposició a Carme Ruscalleda, autora d'una cuina amb gran projecció internacional, a cavall entre la tradició i l'avantguarda, al restaurant Sant Pau de Sant Pol de Mar.
L'essència del gust", organitzada per la Direcció General de Difusió de la Generalitat, té com a comissària Anna Alberni, i es pot visitar del 26 de març al 29 de setembre, a la Sala 3.
Compta amb el patrocini de Gallina Blanca, empresa multinacional del sector de l'alimentació i d'origen català.
La consellera d'Agricultura, Ramaderia, Pesca i Alimentació, Teresa Jordà, presentarà l'exposició el dilluns 25 de març, a les 18.30 hores, al Jardí del Palau Robert.
També hi assistiran, a més de Carme Ruscalleda, el secretari de Difusió i Atenció Ciutadana, Miquel Gamisans; el director general de Difusió, Jordi del Río, i la comissària.
Carme Ruscalleda és la cuinera amb més estrelles Michelin del món (7 en la darrera dècada) i ha aconseguit una gran projecció internacional.
L'exposició dedicada a la cuinera s'afegeix a les exposicions que el Palau Robert ha presentat sobre Ferran Adrià (2012) i els germans Roca (2017).
L'exposició dona a conèixer les dades més rellevants de la trajectòria de la cuinera en una detallada cronologia que comprèn la tasca portada a terme als restaurants Sant Pau de Sant Pol i Tòquio i Moments de Barcelona, i s'acompanya d'un muntatge audiovisual sobre la cuina del restaurant de Sant Pol, un espai amb 16 metres de façana davant el Jardí amb vistes al mar.
Un altre apartat detalla el procés creatiu i l'evolució de la cuina de Carme Ruscalleda a través d'una descripció dels seus plats i menús temàtics.
La consellera d'Agricultura, Ramaderia, Pesca i Alimentació, Teresa Jordà, va afirmar que l'exposició "L'essència del gust" reflecteix l'autenticitat de la cuina de Carme Ruscalleda, en l'acte inaugural d'aquesta exposició, que va tenir lloc el 25 de març al Jardí.
La consellera també va remarcar que el futur del món rural passa per l'alimentació sana, per impulsar productes de temporada i per reforçar la connexió entre la gastronomia i el territori.
També va fer esment de la simbiosi que ha aconseguit la xef de Sant Pol de Mar entre la cuina catalana i japonesa amb el restaurant de Tòquio, un fet que reforça la projecció del país.
Al seu torn, Carme Ruscalleda va explicar que l'exposició reflecteix la història seva i la del seu marit Toni, una aventura compartida de 30 anys, feta amb la força dels emprenedors i amb una manera concreta d'encarar la vida.
També va comentar que la mostra és una postal gastronòmica amable que projecta el país al món perquè "la cuina és cultura, producte, coneixement, expressió artística, motor econòmic, font de salut i projecció a l'exterior".
En un altre parlament, el director general de Difusió, Jordi del Río, va destacar la importància de considerar la cuina com un fet cultural, com s'ha posat de manifest amb la recent concessió del Premi Nacional de cultura 2019 a Carme Ruscalleda.
La comissària de la mostra, Anna Alberni, va afirmar que l'exposició reflecteix l'essència de la cuina de Carme Ruscalleda, delicada, elegant, arrelada a la terra i innovadora.
També van assistir a l'acte el cònsol general del Japó a BCN, Naohito Watanabe; l'alcaldessa de Sant Pol de Mar; Montserrat Garrido; el director general de Mitjans de Comunicació, Ignasi Genovès; els germans Roca, les il·lustradores Pilarín Bayès i Carme Solé Vendrell, entre d'altres.
L'essència del gust", organitzada per la Direcció General de Difusió de la Generalitat, es pot visitar del 26 de març al 29 de setembre, a la Sala 3.
Compta amb el patrocini de Gallina Blanca, empresa multinacional del sector de l'alimentació i d'origen català..
Carme Ruscalleda és la cuinera amb més estrelles Michelin del món (7 en la darrera dècada) i ha aconseguit una gran projecció internacional.
L'exposició dedicada a la cuinera s'afegeix a les exposicions que el Palau Robert ha presentat sobre Ferran Adrià (2012) i el germans Roca (2017).
L'exposició dona a conèixer les dades més rellevants de la trajectòria de la cuinera en una detallada cronologia que comprèn la tasca portada a terme als restaurants Sant Pau de Sant Pol i Tòquio i Moments de Barcelona, i s'acompanya d'un muntatge audiovisual sobre la cuina del restaurant de Sant Pol, un espai amb 16 metres de façana davant el Jardí amb vistes al mar.
Un altre apartat detalla el procés creatiu i l'evolució de la cuina de Carme Ruscalleda a través d'una descripció dels seus plats i menús temàtics.
La secretària general de Departament de Cultura, Maria Dolors Portús, va afirmar que l'exposició dedicada a Antoni Bernad és un homenatge a una vida de creació de 50 anys, amb imatges que transmeten elegància i sensualitat, en l'acte inaugural de la mostra, que va tenir lloc el 9 de maig.
Portús també va destacar la capacitat de Bernad per copsar l'ànima de les persones que va retratar i el valor de les fotografies de moda en una exposició amb gran nombre d'imatges d'una trajectòria professional exitosa.
En una altra intervenció, el director general de Difusió, Ignasi Genovès, va comentar que el Palau Robert, Casa de la Fotografia, acull l'obra fotogràfica d'autor i artística, com en el cas de Bernad, i també fotografia social.
També va fer esment de la mirada peculiar i càlida de Bernad, un dels grans de la fotografia de Catalunya.
També van parlar-hi el comissari de l'exposició, Antoni Llena, que va destacar l'extensió de l'exposició, amb 380 imatges, amb una combinació equilibrada de retrats i fotografies de moda, després de fer una tria de milions de fotografies.
Al seu torn, Bernad va expressar l'agraïment a la Generalitat per donar suport a aquesta iniciativa i també el desig que la mostra capti l'interès de la gent.
L'exposició retrospectiva dedicada al fotògraf català de moda i retratista Antoni Bernad, amb més de 50 anys de professió i obra publicada a tot el món, es pot visitar del 10 de maig al 26 d'agost.
Nord/Sud/Est/Oest", organitzada per la Generalitat i comissariada per Antoni Llena, presenta un conjunt de fotografies sense ordre cronològic, que posa de manifest, a través de centenars d'imatges, el segell perfeccionista que caracteritza l'autor.
El títol no fa referència, en aquest cas, a cap delimitació geogràfica sinó al fil que lliga de forma soterrada un vast rerefons de relacions culturals, com també els ambients i les vivències de Bernad en llocs diferents i que l'han influït.
El Palau Robert dedica una exposició retrospectiva al fotògraf català de moda i retratista Antoni Bernad, amb més de 50 anys de professió i obra publicada a tot el món, a la Sala 3 del Palau Robert, del 10 de maig al 26 d'agost.
Nord/Sud/Est/Oest", comissariada per Antoni Llena i organitzada per la Generalitat, presenta un conjunt de fotografies sense ordre cronològic, que posa de manifest, a través de centenars d'imatges, el segell perfeccionista que caracteritza l'autor.
El títol no fa referència, en aquest cas, a cap delimitació geogràfica sinó al fil que lliga de forma soterrada un vast rerefons de relacions culturals, com també els ambients i les vivències de Bernad en llocs diferents i que l'han influït.
La secretària general de Departament de Cultura, Maria Dolors Portús, inaugurarà l'exposició el dimecres 9 de maig, a les 19 hores.
També hi assistiran el director general de Difusió, Ignasi Genovès i Antoni Bernad.
La mostra dedicada a Antoni Bernad, que ha comptat amb la col·laboració de l'Arxiu Nacional de Catalunya, es presenta en quatre espais on es barregen les fotos de moda i els retrats amb l'intent d'establir una complicitat entre imatges que elimini barreres i jerarquies.
El recorregut expositiu acaba amb un audiovisual on Bernad parla de la seva obra de forma distesa, explicant que sempre ha mirat de dignificar la professió amb entusiasme i rigor.
El treball d'Antoni Bernad, reconegut internacionalment, ve avalat per una llarga trajectòria.
Malgrat que se'l coneix com a fotògraf de moda, també s'ha especialitzat en el retrat.
Fugint de la frivolitat, ha tractat amb idèntic respecte artistes, intel·lectuals i models.
El fotògraf Antoni Bernad explicarà, el dijous 7 de juny, el contingut de l'exposició "ANTONI BERNAD.
Nord/Sud/Est/Oest" en una visita guiada que començarà a les 18 hores, a l'entrada de la mostra, a la segona planta del Palau Robert.
Les persones interessades a fer la visita han de fer la reserva prèvia, per a un màxim de dues persones, al telèfon 93 292 11 72, de 8 a 14 hores, de dilluns a divendres, o a la bústia de correu electrònic [EMAIL]
L'exposició, organitzada per la Generalitat, presenta un conjunt de fotografies sense ordre cronològic, que posa de manifest el segell perfeccionista que caracteritza l'autor.
La comissària de l'exposició "D'ONES: (R)evolució de les dones en la música" explicarà el contingut d'aquesta proposta en visites guiades que s'han programat els dimecres de gener, febrer i març del 2018 a les 18 hores.
Les visites guiades amb Helena Morén, periodista de la revista musical Enderrock, es faran el 24 i 31 de gener, el 7, 14, 21 i 28 de febrer i el 7, 14, 21 de març.
"D'ONES" proposa una immersió sonora i documental en l'univers musical femení dels Països Catalans.
En són les protagonistes artistes femenines a través de composicions, cançons i videoclips.
El recorregut pels diversos gèneres musicals, a través de cantants, compositores i instrumentistes, posa de manifest la dimensió, la diversitat i la qualitat de la música creada per dones als Països Catalans, i és un reconeixement al talent femení per tal que ocupi el lloc que li pertoca per les seves importants aportacions.
Cal reserva prèvia a la bústia [EMAIL].
Trobada, a l'entrada del Palau Robert, davant l'aparador de l'exposició.